มหาวิทยาลัยรามคำแหง สาขาวิทยบริการเฉลิมพระเกียรติ จังหวัดเพชรบูรณ์

มหาวิทยาลัยรามคำแหง สาขาวิทยบริการเฉลิมพระเกียรติ จังหวัดเพชรบูรณ์ (Ramkhamheangh Univrsity Phetchabun Campus in Honour of His Majesty The King) เป็นสาขามหาวิทยาลัยแต่ไม่เทียบเท่าวิทยาเขต ให้บริการการศึกษาในส่วนภูมิภาคของมหาวิทยาลัยรามคำแหง จัดการเรียนการสอนในระดับปริญญาตรี ปริญญาโท และปริญญาเอก เพื่อเป็นการขยายโอกาสในการศึกษาระดับอุดมศึกษาในส่วนภูมิภาค ปัจจุบัน ตั้งอยู่ที่ตำบลฝายนาแซง อำเภอหล่มสัก จังหวัดเพชรบูรณ์

ประวัติ
สืบเนื่องมาจากในปีพุทธศักราช 2538 มหาวิทยาลัยรามคำแหงได้เห็นความสำคัญทางด้านการศึกษาไปสู่ภูมิภาคและชนบท ทั้งนี้เป็นการสร้างความเสมอภาคและความเท่าเทียมทางการศึกษาให้กับประชาชนผู้ด้อย โอกาสที่อยู่ห่างไกลในส่วนภูมิภาคจึงได้จัดทำ"โครงการการจัดตั้งมหาวิทยาลัยรามคำแหง สาขาวิทยบริการ เฉลิมพระเกียรติ "ส่วนภูมิภาค" โดยจะให้ครอบคลุมทั่วทุกภูมิภาค เพื่อเฉลิมพระเกียรติ ในวโรกาสที่ พระบาทสมเด็จพระเจ้าอยู่หัวภูมิพลอดุลยเดช ได้เสด็จขึ้นครองราชย์สมบัติครบ 50 ปี สาขาวิทยบริการเฉลิมพระเกียรติ จังหวัดเพชรบูรณ์ ตั้งอยู่ที่ ตำบลฝายนาแซง อำเภอหล่มสัก จังหวัดเพชรบูรณ์

ปรัชญาและปณิธาน

ปรัชญา
"รามเพชรบูรณ์    ศูนย์การศึกษา    แหล่งเพิ่มปัญญา   พัฒนาท้องถิ่น"

ปณิธาน
มหาวิทยาลัยรามคำแหง  สาขาวิทยบริการเฉลิมพระเกียรติ  จังหวัดเพชรบูรณ์   มุ่งมั่นที่จะขยายโอกาสทางการศึกษา เป็นศูนย์กลางแห่งการเรียนรู้  ขยายขอบเขตและรูปแบบของการศึกษาไปสู่ท้องถิ่นได้มีโอกาสศึกษาหาความรู้เพิ่มเติม นำความรู้ที่ได้รับไปใช้ในการดำรงชีพ  เพื่อพัฒนาคุณภาพชีวิตและพัฒนาสังคมประเทศชาติต่อไป

วัตถุประสงค์และเป้าหมาย
"วัตถุประสงค์" (Objective)
         1. เพื่อขยายโอกาสทางการศึกษาและส่งเสริมบัณฑิตให้มีความรู้คู่คุณธรรมสู่สังคม
         2. เพื่อทำนุบำรุงและส่งเสริมศิลปวัฒนธรรมและประเพณีที่ดีงาม
         3. เพื่อให้บริการทางวิชาการและวิชาชีพแก่ชุมชน

"เป้าหมาย" (Target)
         1. ส่งเสริมจัดการเรียนการสอนระดับปริญญาตรี, ปริญญาโทและปริญญาเอก  เพื่อให้บัณฑิตมีความรู้คู่คุณธรรม
         2. จัดกิจกรรมและโครงการเพื่อทำนุบำรุงและส่งเสริมศิลปวัฒนธรรมรวมทั้งภูมิปัญญาท้องถิ่นมาใช้ในการอนุรักษ์ขนบธรรมเนียม ประเพณีของท้องถิ่นสืบไป
         3. จัดทำโครงการเพื่อส่งเสริมความรู้ทางวิชาการและวิชาชีพให้กับสังคม  ให้มีความรู้และนำไปประกอบอาชีพสร้างรายได้

คณะที่เปิดสอน

หลักสูตร Pre-degree 
 มีทุกคณะของหลักสูตรปริญญาตรี

ระดับปริญญาตรี 
 คณะนิติศาสตร์ หลักสูตรนิติศาสตรบัณฑิต สาขาวิชา นิติศาสตร์
 คณะบริหารธุรกิจ หลักสูตรบริหารธุรกิจบัณฑิต สาขาวิชา การจัดการ
 คณะสื่อสารมวลชน หลักสูตรศิลปศาสตรบัณฑิต สาขาวิชา นิเทศศาสตรและสื่อดิจิทัล
 คณะรัฐศาสตร์ หลักสูตรรัฐศาสตรบัณฑิต กลุ่มวิชาเอกการบริหารรัฐกิจ

ระดับปริญญาโท 
 หลักสูตรบริหารธุรกิจมหาบัณฑิต
 หลักสูตรรัฐศาสตรมหาบัณฑิต
 หลักสูตร ทวิ​ปริญญาโท(เรียน​1ได้2ปริญญาโทคือ รัฐประศาสนศาสตร์และบริหารธุรกิจ)

ระดับปริญญาเอก 
 ปรัชญาดุษฎีบัณฑิต ทางสังคมศาสตร์ 10 สาขาวิชา

หน่วยงานภายใน

งานบริหารและธุรการ
 หน่วยงานสารบรรณและการเจ้าหน้าที่
 หน่วยการเงินและพัสดุ
 หน่วยอาคารสถานที่และยานพาหนะ
 หน่วยประกันคุณภาพ
 หน่วยประชาสัมพันธ์

งานบริการวิชาการ
 หน่วยงานบริการวิชาการ

งานสารสนเทศ
 หน่วยงานสารสนเทศ

งานห้องสมุด
 ห้องสมุดสาขาฯ

แหล่งข้อมูลอื่น 
 มหาวิทยาลัยรามคำแหง สาขาวิทยบริการเฉลิมพระเกียรติ จังหวัดเพชรบูรณ์

เพชรบูรณ์
รามคำแหง
สถานศึกษาในอำเภอหล่มสัก